钦定古今图书集成/明伦汇编/氏族典/第140卷 > 《廖用贤尚友录》 > 元纥罗
## 钦定古今图书集成/明伦汇编/氏族典/第140卷 > 《廖用贤尚友录》 > 元纥罗

按《魏书上谷公传》：“上谷公纥罗，神元皇帝之曾孙也。
初从太祖，自独孤如贺兰部招集旧户，得三百家。与
弟建议，劝贺讷推太祖为主。及太祖登王位，纥罗常
翼卫左右。又从征伐，有大功，纥罗有援立谋，特见优
赏。及即帝位，与弟建同日赐爵为公，卒。”